Shkencëtarët ndajnë përvojën me nxënësit e shkollave - 2003-06-13
Shkencëtarë në pension janë pjesë e një programi, ku shkencëtarët u japin mësim nxënësve
Në shumë komunitete amerikane, shkencëtarë në pension ftohen në shkollat lokale për të ndarë njohuritë dhe përvojën e tyre me nxënësit e mësuesit e shkencave. Këta pensionistë janë vullnetarë të organizatës RE-SEED. Siç njofton Faiza Elmasry nga Shkolla 8-vjeçare Montgomery Village në shtetin Maryland, ky program ka dhënë rezultate, sidomos kur në klasë gjendet gjuha e përbashkët ndërmjet tre brezave. Inxhinieri David Weizs ka punuar më shumë se 50 vjet në industrinë e aeronautikës. Gjatë 10 vjetëve të fundit të karrierës së tij, ai ka ndihmuar në ngritjen e një katedre të re inxhinierie në Universitetin e Marylandit, e cila përqendrohet në çështjet e sigurisë teknike. Ai ka dalë në pension para 5 vjetësh. RE-SEED është akronim i emërtimit Pensionistët që Ndihmojnë Arsimin në fushën e Shkencave përmes Eksperimenteve dhe Demonstrimeve. Programi ka filluar në vitin 1991 me 6 shkencëtarë në Boston dhe tani është i pranishëm në 10 shtete të Amerikës. Merret kryesisht me klasa që kanë nxënës të moshës 12-14 vjeç, kur, së pari, fillojnë lëndët e shkencave që në arsimin tetëvjeçar, përfshin lëndë të tilla, si fizika, kimia dhe biologjia. Çdo javë, zoti Wiess përpiqet të nxisë interesin e nxënësve në Shkollën 8-vjeçare Montgomery Village. Mësueja e shkencave, Lara Hilton, thotë se pjesëmarrja e zotit Weiss në lëndën e saj i ndihmon nxënësit të kuptojnë sa të rëndësishme janë dituritë shkencore në jetë. Mësuesi i shkencave Dominic Ambrosi, i cili ka bashkëpunuar me programin RE-SEED, thotë se disa prej shkencëtarëve janë më të prirur t’i shpejgojnë mirë gjërat për nxënësit e disa të tjerë e kanë disi më të vështirë. Në shtetin e Marylandit, bashkërenduesi Dave Weiss po e bën të njohur programin tek ish-kolegët e tij në përpjekje për të rekrutuar më shumë viullnetarë. Ai shkon gjithashtu nëpër shkollat për të bindur mësuesit të pranojnë zbatimin e këtij eksperimenti dhe të zhvillojnë një orë mësimi në javë me pjesëmarrjen e një shkencëtari në pension. //kk//